CCCXLIII.  Monasterii S. Martini de Valle, cui apostolicae tuitionis praesidium elargitur, ecclesias designat, enumerat privilegia  .  (Anno 1112, April. 14.) [  Bullar. Vatican.,  I, 44.]
Author: Paschalis II
Date:  [ leg. S. Clerici] [ leg. S. Flaviani]

PASCHALIS episcopus, servus servorum Dei, dilecto filio UBERTO abbati Ecclesiae Sancti Martini de Valle, et ejus fratribus tam praesentibus quam futuris in perpetuum.

Austri terram inhabitantibus per prophetam Dominus praecepit, cum panibus occurrere fugienti. Cum ergo vos, filii charissimi, de saeculo fugientes, ad montanam Domini receperitis vos, fraternitatem vestram gratam excipimus et per sancti Spiritus gratiam, sedis apostolicae munimine confovemus. Statuimus enim ut vestrae habitationis monasterium ab omnium hominum jure ac potestate liberum perseveret, ut vos ad Domini famulatum omni tranquillitate perfruamini. Omnia igitur, quae ad sumptus vitae vestrae a fidelibus donantur. Ecclesiae vestrae, quae sancti Martini dicitur, oblata sunt, vel aliis justis acquisita modis, aut in futurum offerri, acquirive contingeret, quieta vobis et integra permanere sancimus; in quibus haec propriis visa sunt vocabulis exprimenda, videlicet: ecclesiam S. Mauri de B . . . ja, ecclesiam Sancti Comitii de Sancto Comitio, ecclesiam Sanctae Luciae de C . . . io, ecclesiam Sanctae Luciae de monte Morisco; apud Sanctum Vitum, monasterium Sancti Angeli, ecclesiam S. Mariae de Penna, ecclesiam Sancti Nicolai de P . . ., apud civitellam, ecclesiam Sanctae Mariae, et Sancti Justini cum terris et vineis, et ibidem villam, et possessio terrarum et vinearum: apud collem Macinarum, ecclesiam Sancti Petri, ecclesiam Sancti Angeli, ecclesiam Sancti Sylvestri, ecclesiam Sancti Quirici , ecclesiam Sancti Pauli, et ibidem possessio terrarum: Apud Pr . . . a, ecclesiam Sanctae Mariae dello Casale, ecclesiam Sancti Petri: apud Laromam ecclesiam S. Mariae, ecclesiam Sancti Petri; ecclesiam Sanctae Mariae de Plano Sanctae Mariae de Plano, ecclesiam Sanctae Luciae, ecclesiam Sancti Sylvestri, et ibidem Villani, et possessio terrarum: apud Pallunianum, ecclesiam Sancti Fabiani , ecclesiam Sancti Angelini Cam cum villanis, terris et vineis. Chrisma vero, oleum sanctum, consecrationes altarium seu basilicarum, ordinationes clericorum, qui ad sacros ordines fuerint promovendi, a dioecesano suscipietis episcopo, siquidem catholicus fuerit et gratiam atque communionem apostolicae sedis habuerit, et ea gratis et absque ulla pravitate vobis voluerit exhibere; alioquin liceat vobis quem malueritis, adire antistitem, qui nostra fultus auctoritate, quod postulatis indulgeat. Obeunte vero te nunc ejusdem loci abbate, vel tuorum quolibet successorum, nullus ibi qualibet subreptionis astutia seu violentia proponatur, nisi quem fratres communi consensu vel fratrum pars sanioris consilii, per eumdem Dei timorem, et beati Benedicti regulam providerint eligendum, qui ad sedem apostolicam benedicendus accedat. Decernimus ergo ut nulli omnino hominum liceat supradictum monasterium temere perturbare, aut ejus possessiones auferre, vel ablatas retinere, minuere, vel temerariis vexationibus fatigare, sed omnia integra conserventur eorum, pro quorum sustentatione ac gubernatione concessa sunt, usibus omnimodis profutura. Porro ad memoriam et indicium hujus perceptae a Romana Ecclesia libertatis, per annos singulos duos solidos Lateranensi palatio persolvetis. Si quis igitur in futurum archiepiscopus aut episcopus, imperator aut rex, princeps aut dux, comes, vicecomes, judex aut ecclesiastica quaelibet saecularisve persona, hanc nostrae constitutionis paginam sciens, contra eam venire tentaverit, secundo tertiove commonita, si non satisfactione condigna emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco justa servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen. Scriptum per manum Joannis scriniarii et notarii sacri palatii. Datum Laterani per manum Joannis, sanctae Romanae Ecclesiae cancellarii card. et bibliothecarii, XVIII Kal. Maii, indict. V, Incarnationis Dominicae anno 1112, pontificatus autem domni Paschalis secundi papae anno 13.

Notes: (aut)